Port Laoise

Príomhbhaile Chontae Laoise is ea Port Laoise. Tá sé suite i lár an chontae agus taobh le Sliabh Bladhma. Tá 23,494 duine ina gcónaí i bPort Laoise de réir dhaonáireamh na bliana 2022, agus is é an baile is mó i réigiún lár na tíre é. 

 Suíomh 
Tá stáisiún iarnróid ann agus téann an M7 díreach in aice leis an mbaile ina gcúrsa ó Bhaile Átha Cliath go Luimneach. Agus é suite i lár na tíre, is áit thábhachtach do líonra iompair na hÉireann é Port Laoise, agus is iomaí bóthar a théann tríd. Nascann an N80 an baile le Baile Átha Luain ó thuaidh, agus le Calafort Ros Láir ó dheas. Tosaíonn an N8 i bPort Laoise chomh maith. 

 Stair 
Tugadh an t-ainm Maryborough ar an mbaile in ómós do Bhanríon Máire I Shasana sa mbliain 1556, agus is amhlaidh a bhí go dtí gur chuir rialtas na hÉireann an seanainm Port Laoise ar ais sa mbliain 1929 tar éis neamhspleáchas a bhaint amach.

 Áiseanna 
Is é Páirc Uí Mhórdha an t-ainm atá ar an bpáirc CLG áitiúil, in ómós ainm na treibhe a shíolraigh, más fíor, ó Chonal Cearnach.

Tá príomhphríosún ardslándála na hÉireann suite ar imeall an bhaile, agus is ann a choinnítear daoine a chiontaítear as coireanna paraimhíleata.

 Féach freisin 
 Lár na Tíre

 Tagairtí 

Catagóir:Bailte i gContae Laoise
Catagóir:Bailte contae i bPoblacht na hÉireann